Document ID: 32002R2344

Komisjoni määrus (EÜ) nr 2344/2002,
18. detsember 2002,
millega muudetakse teatavate tekstiiltoodete kolmandatest riikidest importimise ühiseeskirju käsitleva nõukogu määruse (EMÜ) nr 3030/93 I, III, V ja VII lisa
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta [1] (viimati muudetud komisjoni määrusega (EÜ) nr 797/2002, [2] eriti selle artiklit 19,
ning arvestades järgmist:
(1) Tekstiiltoodete kolmandatest riikidest importimise ühiseeskirju tuleks ajakohastada, et arvesse võtta viimase aja arengusuundi.
(2) Nõukogu on 5. novembri 2002. aasta otsusega 2002/877/EÜ [3] heaks kiitnud Euroopa Ühenduse ja Brasiilia Liitvabariigi vahelisele tekstiil- ja rõivatoodete turulepääsu korda käsitleva vastastikuse mõistmise memorandumina sõlmitud kokkuleppele allakirjutamise Euroopa Ühenduse nimel ning lubanud seda ajutiselt kohaldada.
(3) Komisjon on otsustanud määrusega (EÜ) nr 475/2002 [4] peatada kahekordse kontrollisüsteemi kohaldamise teatavate Ukraina tekstiilitoodete suhtes.
(4) Teatavaid kaupade koondnomenklatuuri koode on muudetud seoses Maailma Tolliorganisatsiooni konventsioonile lisatud harmoneeritud süsteemi nomenklatuuri läbivaatamisega. Need muudatused mõjutavad ka määruse (EMÜ) nr 3030/93 I lisa teatavaid koode.
(5) Selguse huvides tuleks määruse (EMÜ) nr 3030/93 teatavad lisad koos asendada.
(6) Seetõttu tuleks määrust (EMÜ) nr 3030/93 vastavalt muuta.
(7) Tagamaks, et ühendus täidab oma rahvusvahelised kohustused, tuleks käesolevas määruses ettenähtud meetmeid kohaldada alates 1. jaanuarist 2003.
(8) Käesoleva määrusega ettenähtud meetmed on kooskõlas tekstiilikomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EMÜ) nr 3030/93 muudetakse järgmiselt:
a) I, V ja VII lisa asendatakse käesoleva määruse lisa tekstiga;
b) III lisa muudetakse vastavalt käesoleva määruse lisale.
Artikkel 2
Käesolev määrus jõustub Euroopa Ühenduste Teatajas avaldamise päeval.
Käesolevat määrust kohaldatakse alates 1. jaanuarist 2003.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. detsember 2002

Labels: 1
3
5